open-index/open-wikipedia-markdown huggingface dataset:
כיף-כיף

**כיף-כיף** (בערבית: **كيفكيف**; באנגלית: **Kif-Kif**) הוא ארגון לא ממשלתי להט"בי-מרוקאי. מאחר שהוא אינו מוכר כחוק במרוקו, לארגון יש רישיון בספרד, מאז 2008. העמותה זוכה לביקורת נרחבת מהחלקים השמרניים בחברה המוסלמית במדינה, גם באמצעות שימוש באיומים, או במקרים קיצוניים מסוימים, אפילו אלימות.

הארגון מפעיל את המגזין *Mithly*.

## היסטוריה
ב-1 ביוני 2004, עצרה משטרת מרוקו 43 בני אדם בתטואן באשמת ביצוע יחסי מין הומוסקסואליים, בהתאם לסעיף 489 לחוק העונשין המרוקאי. בשל כך, נפתח קמפיין מקוון בין-לאומי, על ידי פעילים מקומיים שונים, לשחרורים של 43 העצורים. בשל הרצון לתאם בין פעילים, הוקמה הקבוצה באופן רשמי ב-2005. מאז 2006, ישנו מאבק לרשום את הארגון כעמותה במרוקו ללא כל הצלחה.

באפריל 2010 השיק הארגון את המגזין *Mithly*, מגזין הלהט"ב המרוקאי הראשון, בדפוס ובאינטרנט. המהדורה הראשונה, שנדפסה ברבאט, הפיצה 200 עותקים באופן חשאי, שכן סעיף 489 בחוק העונשין אוסר יחסי מין הומוסקסואליים, ואוסר פרסום של חומר פוגעני.

במאי 2010, הוקמה התת-קבוצה מינה וי פינה (באנגלית: Menna w Fena), קבוצה פנימית של כיף-כיף, המוקדשת במיוחד לנשים להט"ביות.

## קישורים חיצוניים

* 

## הערות שוליים

קטגוריה:ארגוני להט"ב
קטגוריה:מרוקו
הריברטו טבארש

**הריברטו מורנו בורחס טבארש** (באנגלית: **Heriberto Moreno Borges Tavares**; נולד ב-19 בפברואר 1997) הוא כדורגלן כף ורדי יליד פורטוגל המשחק בעמדת הקיצוני והחלוץ במכבי נתניה.

## קריירה
טבארש נולד וגדל במטרופולין של ליסבון. הוא מתופקד בעיקר כקיצוני ימני, אך משחק גם כקיצוני שמאלי וכחלוץ. הוא שיחק במחלקות נוער של מועדונים מקומיים, כשמגיל 10 ועד גיל 18 שיחק במחלקת הנוער של ספורטינג ליסבון.

בשנת 2016 עבר לשחק בבנפיקה ליסבון ב', קבוצת המילואים של בנפיקה ליסבון, ששיחקה בליגה הפורטוגלית השנייה. בעונת 2017/2018 כבש 14 שערים.

בקיץ 2018 הושאל לעונה אחת למוריירנסה מליגת העל הפורטוגלית. הוא ערך את הופעת הבכורה שלו ב-25 ביולי, וב-12 באוגוסט כבש את שער הבכורה שלו בליגת העל, בהפסד קבוצתו 1–3 לספורטינג ליסבון.

בקיץ 2019 הושאל לעונה אחת לבואבישטה, גם היא מליגת העל הפורטוגלית.

ב-2 באוגוסט 2020 עבר לברסט מהליג 1 הצרפתית. הוא ערך את הופעת הבכורה שלו בליגה ב-22 באוגוסט, בניצחון קבוצתו 4–0 על נים.

בינואר 2021 הושאל עד לתום העונה לפמליקאו מליגת העל הפורטוגלית. בתום העונה עבר לקבוצה בהעברה קבועה.

ב-31 באוגוסט 2022 הושאל טבארש לעונה אחת לפונפרדינה מהליגה השנייה בספרד.

ב-4 ביולי 2023 שב טבארש לפורטוגל וחתם בשורות אשטוריל מליגת העל הפורטוגלית.

ב-3 ביולי 2024 חתם במכבי נתניה.

## קישורים חיצוניים

## הערות שוליים

קטגוריה:כדורגלנים פורטוגזים
קטגוריה:כדורגלנים מכף ורדה
קטגוריה:חלוצי כדורגל פורטוגזים
קטגוריה:חלוצי כדורגל מכף ורדה
קטגוריה:אמדורה: כדורגלנים
קטגוריה:כדורגלני מוריירנסה
קטגוריה:כדורגלני בואבישטה
קטגוריה:כדורגלני ברסט
קטגוריה:כדורגלני פמליקאו
קטגוריה:כדורגלני פונפראדינה
קטגוריה:כדורגלני אשטוריל
קטגוריה:כדורגלני מכבי נתניה
קטגוריה:כדורגלני נבחרת כף ורדה
קטגוריה:כדורגלנים זרים בישראל
קטגוריה:ספורטאים פורטוגזים בצרפת
קטגוריה:ספורטאים פורטוגזים בספרד
קטגוריה:ספורטאים פורטוגזים בישראל
קטגוריה:ספורטאים זרים בצרפת
קטגוריה:ספורטאים זרים בספרד
קטגוריה:אישים מכף ורדה שנולדו ב-1997
קטגוריה:פורטוגזים שנולדו ב-1997
אבי שילון

**אבי שילון** (נולד ב-16 במאי 1975) הוא היסטוריון, סופר ופובליציסט, עורך סדרת ספריית אופקים של עם עובד, מרצה בכיר במכללת תל חי. שילון כותב מאמרים רבים לכתבי עת שונים, שעוסקים בהיסטוריה, חברה, ספורט, תרבות ופוליטיקה.

## ביוגרפיה
שילון בוגר אוניברסיטת תל אביב בפילוסופיה והיסטוריה של עם ישראל ומוסמך אותה אוניברסיטה בהיסטוריה של עם ישראל. את עבודת הדוקטורט שלו, בנושא "יחסם של מנהיגי התנועה הרוויזיוניסטית לדת היהודית, 1925-2005", הוא כתב במחלקה למדעי המדינה באוניברסיטת בר-אילן.

היה עמית פוסט-דוקטורנט באוניברסיטת ניו-יורק, אוניברסיטת צינגהואה ובאוניברסיטת בן-גוריון בישראל. הוא לימד באוניברסיטה העברית בירושלים ובאוניברסיטת "רטגרס" בניו יורק. בין השנים 2019–2023 היה חוקר-אורח במרכז טאוב ללימודי ישראל ב-NYU. מאז שנת 2023 משמש מרצה במכללה האקדמית תל חי. באותה שנה החליף את אלי שאלתיאל כעורך ספרית אפקים של עם עובד.

שילון הוא מחבר הביוגרפיה של מנחם בגין, "מנחם בגין, 1913-1992 ("עם עובד", 2008), ומונוגרפיה על שנותיו האחרונות של בן-גוריון, "בן-גוריון, אפילוג" ("עם עובד", 2013). ספרו "תוגת השמאל" (כנרת-זמורה-ביתן-דביר, 2019) משתמש בארכיונו של יוסי ביילין לדיון על דעיכת השמאל הישראלי. הגרסה האנגלית של הביוגרפיה על בגין, Menachem Begin A:Life יצאה לאור מטעם Yale University Press וזכתה במקום השני בתחרות של ה-Jewish Book Council. בעבר היה שילון עיתונאי ב"מעריב", "גלובס", "העיר", "וואלה", "שם המשחק", וערך את מדור הדעות ב"ישראל היום" אך סיים את תפקידו בעיתונים אלו.

שילון נשוי ואב לשניים. מתגורר בתל אביב.

## ספריו
* **תוגת השמאל**, כנרת זמורה דביר, דצמבר 2017 - חייו ופעילותו של יוסי ביילין, ומי שבהיותו סגן שר החוץ בממשלת רבין השנייה היה אחראי להובלת תהליך אוסלו.
* **בן-גוריון, אפילוג**, עם עובד, 2013 - סיפור התמודדותו של דוד בן-גוריון במשך השנים: כיצד הוא בחן את יצירת כפיו לאחר שכונן את הממסד בישראל ונותק ממנו, הספר זכה בפרס נשיא המדינה וראש הממשלה לחקר מורשתו של בן-גוריון.
* **בגין 1913-1992**, עם עובד, 2007 - דפוסי האישיות והמנהיגות הייחודית של מנחם בגין
* **מימין לציונות** (עורך), עם עובד, 2025

## קישורים חיצוניים

## הערות שוליים

קטגוריה:סגל הארץ
קטגוריה:סופרים ישראלים
קטגוריה:פובליציסטים ישראלים
קטגוריה:בוגרי אוניברסיטת תל אביב
קטגוריה:בעלי תואר דוקטור מאוניברסיטת בר-אילן
קטגוריה:סגל המכללה האקדמית תל חי
קטגוריה:ישראלים שנולדו ב-1975
סטויאן סטאלב

**סטויאן ז'יבקוב סטאלב** (בבולגרית: **Стоян Живков Сталев**; נולד ב-5 בדצמבר 1952, סופיה, הרפובליקה העממית של בולגריה) הוא פוליטיקאי, דיפלומט ומשפטן בולגרי אשר ב-1997 כיהן כשר החוץ של בולגריה בממשלת המעבר של סטפן סופיאנסקי.

## ביוגרפיה
סטויאן סטאלב נולד בסופיה. הוא רכש השכלה אקדמית במשפטים באוניברסיטת סופיה, הועסק כעורך דין ובמקביל כמרצה באוניברסיטת סופיה. ב-1990 כיהן כיועץ המשפטי של נשיא בולגריה ז'ליו ז'לב. בין 1991–1998 כיהן כשגריר בולגריה לגרמניה. בתווך, בין פברואר למאי 1997, כיהן כשר החוץ של בולגריה בממשלת המעבר של סטפן סופיאנסקי. בין 1998–2006, כיהן כשגריר בולגריה לטורקיה. בהמשך, בין 2006 - 2010 כיהן כמנהל סוכנות ההשקעות של בולגריה.

## הערות שוליים

קטגוריה:פוליטיקאים בולגרים
קטגוריה:משפטנים בולגרים
קטגוריה:שרי החוץ של בולגריה
קטגוריה:עורכי דין בולגרים
קטגוריה:שגרירי בולגריה
קטגוריה:שגרירים בגרמניה
קטגוריה:שגרירים בטורקיה
קטגוריה:בוגרי אוניברסיטת סופיה
קטגוריה:בולגרים שנולדו ב-1952
דיסקוגרפיה של מרגי

הדיסקוגרפיה של הזמר הישראלי **[[מרגי (מוזיקאי)|מרגי]]** מורכבת משני אלבומי הופעה, חמישה מיני אלבומים, 37 סינגלים ו־26 וידאו קליפים.

## אלבומי אולפן

## מיני-אלבומים

### מיני-אלבומי הופעה

## סינגלים

### שיתופי פעולה

## השתתפות באלבומים

## וידאו קליפים

## ביאורים

## הערות שוליים

מרגי
קטגוריה:מרגי
סולם קינסי

**סולם קינסי**, הנקרא גם **סולם הדירוג ההטרוסקסואלי-הומוסקסואלי**, מתאר את הנטייה המינית של אדם על סמך החוויה או התגובה של האדם בזמן נתון. הסולם בדרך כלל נע בין 0, כלומר הטרוסקסואל בלבד, ל-6, כלומר הומוסקסואל בלבד. בדוחות קינסי, צוין גם "X", אשר הצביע על "אין מגע או תגובה סוציו-מינית" (א-מיניות).

## היסטוריה
אלפרד קינסי, היוצר של סולם קינסי, ידוע בתור "אבי המהפכה המינית". סולם קינסי נוצר על מנת להדגים כי מיניות אינה מתאימה רק לשתי קטגוריות קפדניות: הומוסקסואל והטרוסקסואל. במקום זאת, קינזי האמין שהמיניות נזילה ונתונה לשינוי לאורך זמן.

במקום להשתמש בתוויות חברתיות-תרבותיות, קינסי השתמש בעיקר בהערכות התנהגות על מנת לדרג אנשים על הסקאלה. סולם הדירוג הראשון של קינזי כלל שלושים קטגוריות שייצגו שלושים מקרים שונים, אם כי בסולם הסופי שלו יש רק שבע קטגוריות. למעלה מ-8,000 ראיונות נערכו במהלך המחקר שלו.

בהצגת הסולם כתב קינזי:

## טבלת הסולם
סולם קינסי נע בין 0 למרואיינים שרק היו להם רצונות או התנסויות מיניות עם המין השני, ל-6 עבור אלו שהיו להם רצונות או חוויות של אותו מין באופן בלעדי, ו-1–5 עבור אלו שהיו להם רמות שונות של תשוקה או התנסויות עם שני המינים, כולל רצון "מקרי" או "מזדמן" לפעילות מינית עם אותו מין. הסולם לא מתייחס אם הם "מזדהים" כהטרוסקסואלים, ביסקסואלים או הומוסקסואלים.

קינסי זיהה ששבע הקטגוריות של הסולם לא יכולות לתפוס את המיניות של כל אדם באופן מלא. הוא כתב כי "יש להכיר בכך שהמציאות כוללת פרטים מכל סוג ביניים, השוכנים ברצף בין שני הקצוות ובין כל קטגוריה וקטגוריה בסולם". על אף שהסוציולוגים האמריקאיים, מרטין ס. ויינברג וקולין ג'יי. ויליאמס, כתבו שבאופן עקרוני אנשים המדורגים בין 1 ל-5 יכולים להיחשב כביסקסואלים, קינסי לא אהב את השימוש במונח זה כדי לתאר אנשים שעוסקים בפעילות מינית עם זכרים ונקבות כאחד, אלא במובן הביולוגי המקורי שלו כהרמאפרודיט. הוא קבע כי: "עד שיוכח [שהטעם] ביחסים מיניים תלוי בפרט המכיל בתוכו מבנים זכריים ונשיים כאחד, או יכולות פיזיולוגיות גבריות ונשיות, מצער לקרוא לאנשים כאלו ביסקסואלים." הפסיכולוג ג'ים מקנייט כתב שבעוד שהרעיון שביסקסואליות היא סוג של נטייה מינית שנמצאת בין הומוסקסואליות מוחלטת להטרוסקסואליות מוחלטת בסולם קינסי, התפיסה הזו "אותגרה קשות" מאז פרסום הספר *Homosexualities* (1978), על ידי מרטין ס. ויינברג ואלן פי. בל.

יתר על כן, אף על פי שדרגת X הנוספת הייתה משמעותה "אין מגע או תגובה סוציו-מינית" (א-מיניות), הפסיכולוג האמריקאי, ג'סטין ג'יי. להמילר, קבע כי: "הסיווג X של קינסי הדגיש חוסר התנהגות מינית, בעוד שהסיווג המודרני ההגדרה של א-מיניות מדגישה חוסר משיכה מינית. ככזה, סולם קינסי עשוי שלא לתת סיווג מדויק של א-מיניות."

## ראו גם
* דוחות קינסי

## קישורים חיצוניים

* 

## הערות שוליים

קטגוריה:זהות מינית
קטגוריה:הומוסקסואליות
עבודת כהן או לוי בעבודת חבירו

**האיסור לכהן או לוי לעבוד בעבודת חבירו** הוא מצוות לא תעשה מתוך תרי"ג מצוות, לפיו אסור לכהן לעבוד בעבודת לוי וללוי בעבודת כהן, וכן אסור ללוי לעבוד בעבודת לוי אחר.

## מקור המצווה
בפרשת במדבר, לאחר תיאור עבודתם של משפחת קהת, אומר ה' למשה ולאהרון:

בפרשת קרח, לאחר הציווי על שמירת המקדש, אומר ה' לאהרון:
מהמילים "לא יקרבו" דרשו חז"ל שקיים איסור ללוי לעבוד בעבודת הכהן, ומהמילים "גם הם גם אתם" דרשו שגם לכהן אסור לעבוד בעבודת הלוי, וכן שאסור לעבור מעבודה לחברתה. בהקשר זה מביא המדרש מעשה:

## טעם המצווה
האיסור הגיע על רקע מחלוקת קרח ועדתו, שכלל ערעור מצד קרח על משפחת הכהונה של אהרון. ספר החינוך כתב שטעם המצווה הוא למנוע ייאוש, עצלה ושכחה. כאשר עבודה מוטלת על שותפים - שניהם עלולים להתרשל ולסמוך זה על זה. לכן הדרך המיטבית לביצוע עבודה הוא בחלוקה מוחלטת לתפקידים שונים.

## דיני המצווה
המצווה כוללת שלושה איסורים: ע של רבי יהובודה של לוי במלאכת הכהן, עבודה של כהן במלאכת הלוי ועבודה של לוי במלאכה של לוי אחר. חז"ל דרשו מהמילה "אך" שהאיסור הוא דווקא על העבודה במלאכת חבירו, ואין איסור בנגיעה בכלי הקודש, ולכן אין איסור ללוי לגעת במזבח.

שמואל הנביא ודוד המלך חילקו את שבט לוי לעשרים וארבעה משמרות, כאשר כל משמרת נמשכת שבוע. ראש המשמר מחלק את המשמר לשבעה בתי אבות, כך שכל בית אב משרת יום אחד בשבוע עליו אחראי המשמר. ראש בית האב אחראי על חלוקת התפקידים לחברי בית האב.

במעשה של רבי יהושע בן חנניא ובלשון הרמב"ם האיסור המתואר כולל "סיוע" בעבודת חבירו. הרדב"ז מבאר שמדובר דווקא בסיוע שיש בו ממש, כלומר בסיוע שבלעדיו חבירו לא היה לבצע לבדו את מלאכתו, ולכן חל עליו איסור תורה, כמו בהלכות שבת. אך סיוע שהיה ניתן להשלים את המלאכה גם בלעדיו אינו אסור מהתורה אלא מדברי חכמים בלבד.

### העונש
לוי שעבד במלאכת כהן - חייב מיתה בידי שמיים, שנאמר: , וכך הדין גם בלוי שעבד במלאכת לוי אחר. נחלקו הראשונים מה דין כהן שעבד במלאכת לוי: הרמב"ם סובר שחייב מלקות, אך לא מיתה בידי שמים, כיוון שלדעתו המילים "גם אתם" מוסבות על האיסור ולא על העונש. הראב"ד סובר שגם כהן שעבד במלאכת לוי חייב מיתה בידי שמיים, כיוון שלדעתו מילים אלו מוסבות הן על האזהרה והן על העונש.

## ראו גם

* פרשת קרח
* שמירת המקדש

## קישורים חיצוניים

* רמב"ם, ספר המצוות, לאו עב.
* רבי משה מקוצי, ספר מצוות גדול, לאו רצז.
* 
* רמב"ם, הלכות כלי המקדש והעובדין בו, פרק ג.

## הערות שוליים

קטגוריה:מצוות לא תעשה
חיים אלפאנדרי השני

רבי **חיים אליפנדרי** או **אלפאנדרי** או **אלפאנדארי** (? - 1733) היה רב ופוסק מפורסם בקושטא, מגדולי דורו, ומחבר ספר אש דת.

## ביוגרפיה
נולד לרבי יצחק רפאל, בנו של רבי חיים אלפאנדרי הזקן. למד אצל דודו, רבי יעקב אליפנדרי, מחבר ספר מוצל מאש. בשנת תמ"ו, בעודו צעיר, השיב על פסק של מהר"ם בן חביב בנוגע לכשרות ספר תורה או תפלין שנמצא בהם האות י' מובלעת בנ' בתוך שם ה'. בפסק זה כותב על עצמו רבי חיים:

היה מגדולי דורו, והחיד"א קורא לו . רבי אליעזר נחום משבח מאד את רבי חיים ואת ספרו "דרך הקודש". הסכים לספרים רבים, ביניהם לספר עדות ביהוסף לרבי יוסף אלמושנינו, ספר בני יעקב לרבי יעקב ששון, ספרו של מרן החבי"ב, כנסת הגדולה, ספר זרע אברהם מאת רבי אברהם בן דוד יצחקי ועוד.

התכתב בהלכה גם עם רבי אליעזר אבן שנג'י, ועם קרובו, רבי אליהו אלפאנדרי, שכותב לו:

### במצרים
נדד לארץ מצרים, ושם ביקר בבית שהתגורר בו רבי חיים ויטאל, תלמיד האר"י. בביתו, ראה כתב יד של תיקוני הזוהר שהוגה בידי מהרח"ו, ועל פיו הדפיס הרב אלפאנדרי מהדורה חדשה של תיקוני הזוהר.
במצרים פגש גם את רבי ישועה שבאבו, מרבני מצרים המוזכר תכופות בספר גנת ורדים.

### בארץ ישראל
#### צפת
עלה לארץ ישראל והתיישב בצפת, שם סבל מאד יחד עם יהודי עירו מידם הקשה של השלטונות, כנראה ממכתב ששלח בשנת תפ"ז (1727) יחד עם הרבנים רפאל מיכאל מלמד, רבי משה ששון, ורבי אברהם מוצירי, ובו ביקשו מקהילת פיזה לתרום להם על ידי השד"ר ששלחו.

#### בירושלים
עבר לימים מספר לירושלים, וכך תיאר את עלייתו לעיר רבי ישראל מאיר מזרחי, מחבר ספר פרי הארץ:

בימים אשר שהה בירושלים הרצה לפניו הרב מזרחי תשובה שנתן לגבי בכור ראוי ומוחזק.

#### פטירתו
תאריך פטירתו המדויק לא נמצא לפנינו, אך בספר יקרא דשכבי מבואר שנפטר בסביבות חודש אייר ה'תצ"ג (1733).

### צאצאיו ותלמידו
בנו היה רבי שלמה אליפאנדרי, שהיה דיין בקושטא, ותלמידו המובהק היה רבי גדליה חיון, מיסד בית המדרש בית אל בירושלים.

## חיבוריו
ממוזער|שער ספר אש דת בכתב יד
* **אש דת** - דרושים על פרשות התורה, ובסופו תשובות "מוצל מאש" לדודו ורבו, רבי יעקב. נדפס מחדש בירושלים תשמ"ח תחת הכותרת " הגר"ח אליפנדרי".
* קונטרס **קדושא דבי שמשא** על דרך מבוא השמש להרב מנחת כהן נדפס בסוף ספר "רב יוסף" למהר"י קצבי.
* **דרך הקודש** - על משניות עשר קדושות, נדפס בסוף ספר מגיד מראשית. נדפס מחדש בהוצאת זיכרון אהרן תשס״ז, עם ביאור ״חזון נחום״ מאת הרב אליעזר נחום.
* **סדר משמרה** (קושטא ת"פ) - קונטרס לתענית ערב ראש חודש.
* **הגהות על ספר בני חיי** (אורטה קייואי, בעת"ה) מרבי חיים אלגאזי.
* **הגהות אור החיים על קונטרס שארית הנמצאה** לרבי יוסף קצבי.
* הדפיס את קובץ **מגיד מראשית**, המכיל תשובות מסבו, מאביו וממנו.

## לקריאה נוספת
* ספר הגר"ח אליפנדרי הנקרא אש דת, ירושלים תשמ"ח, תולדות רבינו
* שם הגדולים מערכת גדולים אות ח' ערך רבי חיים אלפנדארי הזקן

## קישורים חיצוניים
* 
* 
* גישה מקוונת לכתב יד של ספר '''אש דת''' באתר הספרייה הלאומית.
* 
* ספר מגיד מראשית - גישה מקוונת באתר הספרייה הממלכתית של רוסיה.
* 
* 
* 

## הערות שוליים

קטגוריה:נפטרים ב-1733
קטגוריה:ילידי 1660
קטגוריה:רבנים: אחרונים
קטגוריה:איסטנבול: רבנים
קטגוריה:רבנים טורקים
קטגוריה:מחברי ספרי דרוש
קטגוריה:רבנים ספרדיים
קטגוריה:האימפריה העות'מאנית: רבנים
קטגוריה:אנשי עליות קדומות לארץ ישראל
קטגוריה:עולים לארץ ישראל במאה ה-18
האי בן נחשון

**רב האי בן נחשון** היה גאון בישיבת סורא בשנים 886–896 (ד'תרמ"ו-ד'תרנ"ו).

## קורות חייו
רב האי נולד בעיר סורא שבבבל במחצית הראשונה של המאה התשיעית. הוא השתייך למשפחת חכמים מיוחסת שנשאה תפקידים בכירים בהנהגת ישיבת סורא שהייתה אחת משתי הישיבות המרכזיות ביותר בבל ובעולם היהודי כולו. סבו רב צדוק בן אשי כיהן כגאון בשנים 810–812, אביו רב נחשון בן צדוק שימש כגאון בשנים 872–879, ודודו רב צמח בן חיים שימש כגאון בשנים 879–886.

למד אצל חכמי ישיבת סורא וביניהם אביו ודודו. בשנת 886 נפטר דודו רב צמח בן חיים וחכמי הישיבה מינו את רב מלכא לשמש כגאון, אך רב מלכא לא האריך ימים בכהונתו ונפטר עוד באותה שנה. רב האי נבחר למלא את מקומו, והחל לכהן כגאון סורא. במקביל אליו כיהנו רב צמח בן פלטוי ורב האי בן דוד כגאונים בישיבת פומבדיתא.

בשנת 896 (ד'תרנ"ו) נפטר רב האי לאחר עשר שנות כהונה. מחליפו במשרת הגאונות היה רב הילאי בן נטרונאי.

## כתביו

כמו שאר הגאונים גם רב האי עסק בכתיבת תשובות לשואלים. רבות מתשובותיו אבדו, אך כמה בודדות מהם שרדו בגניזה הקהירית.

בנוסף לתשובותיו כתב רב האי חיבור נגד הקראים שמוזכר בכתבי הקראים בדורו ובדורות הסמוכים אליו, החיבור לא שרד בשלמותו אך קטעים ממנו שרדו בגניזה. הד נוסף למלחמתו בקראים אפשר לראות בעדות של יעקב הקרקסאני (חכם קראי בן המאה העשירית) שרב האי תרגם יחד עם אביו רב נחשון את ספר המצוות של ענן. ככל הנראה, מטרת התרגום הייתה להקל על הרבניים בניהול ויכוחיהם עם הקראים.

לדעת החוקר נחמיה אלוני, רב האי הוא מחברו של ילקוט המדרשים פתרון תורה שבו מלוקטים מדרשי חז"ל על פרשות השבוע ובתחילת כל פרשה מופיע פיוט העוסק בנושא הפרשה, באקרוסטיכון של הפיוטים חתום השם "האי". אך חוקרים אחרים חלקו על סברה זו למשל מהדיר המדרש א"א אורבך סבור שהמדרש לא נכתב בידי רב האי, אלא על ידי חכם אנונימי שפעל בבית מדרשו. עם זאת אורבך לא שלל את האפשרות שרב האי הוא מחברם של הפיוטים שבראשי הפרשיות. לפי חוקר הפיוט עזרא פליישר צורת הפיוטים לא מתאימה לזמנו של רב האי בן נחשון, ולכן הוא נטה לייחס את חיבור המדרש לרב האי בן שרירא ששימש כגאון פומבדיתא כמאה שנה לאחר מכן.

## מפסיקותיו ההלכתיות
* התנגד לאמירת כל נדרי כי אין בזמן הזה סמכות להתיר נדרים, וציין שבשתי הישיבות נוהגים לא לומר כל נדרי.
* התיר לאכול פת עכו"ם בשבת כשאין מזון אחר מכיוון ש
* מי שמחלל שבת במזיד מחרימים אותו ומלקים אותו שלוש מלקות כדי להרתיע אחרים.
* דין יין נסך הוא רק כשגוי נגע ביין מאליו, אבל אם הגוי נגע ביין רק כדי להכעיס את היהודי, אין ליין דין יין נסך.

## לקריאה נוספת
* מרדכי מרגליות (עורך), **אנציקלופדיה לחכמי התלמוד והגאונים**, חלק א עמ' 230.

## קישורים חיצוניים
* 
* 
* 

## הערות שוליים

קטגוריה:גאוני סורא
קטגוריה:ראשי ישיבת סורא
קטגוריה:ילידי המאה ה-9
קטגוריה:יהודי בבל במאה ה-9
שומע תפילה (אלבום)

**שומע תפילה** הוא אלבום מוזיקה של יענקי דסקל. האלבום יצא בשנת 2010 והוא מכיל 28 רצועות, בעיקר של קטעי חזנות הלקוחים מן התפילות. את האלבום הפיק יוסף משה כהנא והוא שייך לחברת התקליטים לחיים הפקות. את העיבוד המוזיקלי ביצע חיים מנחם הרטמן.

## רשימת רצועות

## השתתפו בהקלטות
* יעקב יהודה דסקל
* הרשי ויינברגר
* הרשל בריסק
* ילד הפלא משה מייער
* ילד הפלא שרגי ליכטער

**מקהלה:** יעקב רוטבלט, סיני ברמץ, יצחק שפריי, מרדכי רוטלר, מיכאל ויינברגר, משה יוסף וולדמן, חיים מאיר רוט
**מקהלת הילדים פרחי לחיים:** משה ברויער, יוסף משה געלבמאן, מרדכי פנחס דאנציגער, שרגי ליכטער, אברהם דוד לונגער, יעקב יוסף שפיצער, שמואל נפתלי שפירא

## קישורים חיצוניים
* דף האלבום 'שומע תפילה' באתר jewishmusic.

קטגוריה:אלבומים חסידיים
קטגוריה:אלבומים ביידיש
קטגוריה:אלבומים בעברית
קטגוריה:אלבומי חברת לחיים הפקות
הרפובליקה הסובייטית העממית של ח'ווארזם

ממוזער| מרכז אסיה הסובייטית ב-1922
שמאל|ממוזער|200x200 פיקסלים| מטבע 500 רובל מהשנים 1920–21

**הרפובליקה הסובייטית העממית של ח'ווארזם** הייתה המדינה שנוצרה כיורשת ח'אנות חיווה.

לאחר מהפכת אוקטובר החלו כוחות מקומיים במרד נגד שלטון הח'אן. באביב 1918 השתלט מנהיג הטורקמנים על המדינה. במקביל, בנובמבר 1919 החלה התקוממות בהנהגת הקומוניסטים המקומיים. כוחות המורדים לא הצליחו להפיל את הח'אן החדש, ולעזרתם נשלחו כוחות של הצבא האדום. ב-2 בפברואר 1920 התפטר החאן האחרון, והוקמה הרפובליקה הסובייטית של ח'ווארזם, שהייתה חלק מרוסיה הסובייטית.

הרפובליקה הוכרזה רשמית על ידי ה-Khorezm Kurultay (האספה) הראשונה ב-26 באפריל 1920.

ב-20 באוקטובר 1923, היא הפכה ל**רפובליקה הסובייטית הסוציאליסטית של ח'ווארזם**.

ב-27 באוקטובר 1924, חולקה הרפובליקה הסובייטית של ח'ווארזם בין הרפובליקה הסובייטית הסוציאליסטית האוזבקית, הרפובליקה הסובייטית הסוציאליסטית הטורקמנית והמחוז האוטונומי קרקלפק, כחלק מהתיחום של מרכז אסיה לפי לאומים. 
שמאל|ממוזער|157x157 פיקסלים| בול דואר של הרפובליקה הסובייטית של ח'ווארזם, 1922

## גאוגרפיה
הרפובליקה הסובייטית של ח'ווארזם גבלה עם הרפובליקה הסובייטית הסוציאליסטית האוטונומית של טורקסטן מצפון ומדרום, וברפובליקה הסובייטית העממית הבוכרית ממזרח. גבולה המערבי היה המשך גס של החוף המערבי של ימת אראל, הגובל במה שהיה אז ה-הרפובליקה הסובייטית הסוציאליסטית האוטונומית הקירגיזית (מערב קזחסטן של היום). שטחו היה  ואוכלוסייה של יותר מ-600,000 איש, בעיקר אוזבקים (62.5%), טורקמנים (28.6%), קזחים (3.5%) וקאראקלפאקים (3.0%). בירתה הייתה חיווה.

## ראו גם
* ח'ווארזם
* ח'אנות חיווה

## קישורים חיצוניים


* History of the Khorezm People's Soviet Republic: The first Khorezm Kurultay
* History of the Khorezm People's Soviet Republic: Djunaid Khan's revolt


## הערות שוליים

קטגוריה:ברית המועצות: רפובליקות הברית
קטגוריה:מדינות וטריטוריות שהוקמו ב-1920
קטגוריה:מדינות וטריטוריות דוברות רוסית
קטגוריה:רפובליקות סוציאליסטיות לשעבר
קטגוריה:רפובליקות סובייטיות מוקדמות
קטגוריה:מדינות לשעבר באסיה
קטגוריה:מרכז אסיה
קטגוריה:אוזבקיסטן: היסטוריה
קטגוריה:טורקמניסטן: היסטוריה
קטגוריה:מדינות חסות רוסית לשעבר
Scary Monsters and Nice Sprites (שיר)

"**Scary Monsters and Nice Sprites**" (בעברית: **מפלצות מפחידות ושדונים נחמדים**) הוא סינגל של המפיק המוזיקלי האמריקאי סקרילקס. השיר יצא כסינגל מהמיני אלבום הראשון של סקרילקס באותו השם (Scary Monsters and Nice Sprites (אלבום)). השיר נכתב והופק על ידי סקרילקס ויצא ב־22 באוקטובר 2010.

בטקס פרסי הגראמי ב־12 בפברואר 2012, זכה השיר בפרס גראמי בתואר "הפקת הדאנס/אלקטרוני הטובה ביותר"

## רקע

בשנים 2004–2007 היה מור חבר בלהקת "From First To Last"  (בתקופה זו היה ידוע בשם Twipz), עד שבשנת 2008 פרש לקריירת סולו והתחיל להופיע בשם סקרילקס. ב־7 ביוני 2010 הוציא את אלבום הבכורה שלו *[[My Name is Skrillex]]*, ובהמשך השנה החל להופיע ברחבי ארצות הברית יחד עם המפיק המוזיקלי deadmau5. ב־20 באוקטובר 2010 הוא הוציא המיני אלבום הראשון שלו, *Scary Monsters and Nice Sprites*, האלבום יצא לאור תחילה באתר Beatport ושוחרר כדיסק ב־1 במרץ 2011. עם שחרורו זכה להצלחה רבה ובטקס פרסי הגראמי ב־12 בפברואר 2012, זכה האלבום בפרס גראמי בתואר "אלבום הדאנס/אלקטרוני הטוב ביותר".

## השיר
"Scary Monsters and Nice Sprites" הוא שיר מוזיקה אלקטונית בסגנון דאבסטופ, בשיר הושמע קטע קול של רייצ'ל נדרו ("speedstackinggirl") בו היא קוראת "Yes! Oh my god" מתוך אחד מסרטוני היוטיוב שלה משנת 2008, זאת אף על פי שלא נתנה רשות לשימוש בקטע זה והוא נעשה ללא ידיעתה. היא פוצתה לאחר מכן על ידי סקרילקס בסכום כספי.

שם השיר נבחר על ידי סקרילקס והוא בהשראת האלבום *[[Scary Monsters (and Super Creeps)]]* של המוזיקאי הבריטי דייוויד בואי משנת 1980.

## רמיקסים
[180px|ממוזער|ה[רמיקס של המוזיקאי הרוסי־גרמני יהודי, זד נכנס למצעד של בטפורט, והגיע למקום השני.]]
[270px|ממוזער|[סקרילקס בהופעה, 2011]]
[180px|ממוזער|[די ג'יי האמריקאי Kaskade]]
לשיר קיימים מספר רמיקסים שנוצרו על ידי מגוון מפיקים מוזיקליים;

## שימושים
בשנת 2013 השיר הושמע כחלק מהפסקול של הסרט ספרינג ברייקרס, ובסרטון פרסומת של המותג GoPro.

הוא הושמע במשחקי הווידאו Ridge Racer Unbounded  ו־Major League Baseball 2K12 .

### השיר כהגנה מפני יתושים
לפי מחקר מדעי שפורסם ב־Acta Tropica, השיר יכול לספק הגנה מפני עקיצות יתושים; במחקר כותבים המחברים ש"יתושים שנחשפו לשיר 'Scary Monsters And Nice Sprites' תקפו מארחים הרבה פחות פעמים מאשר יתושים אחרים בני גילם שלא נחשפו". המחקר מעיד על כך שצלילים בתדר נמוך (כגון חתימת השיר "Scary Monsters And Nice Sprites") יכולים לשמש כאמצעי הדברה ידידותיים יותר לסביבה לעומת חומרי הדברה הקיימים.

## קבלה
ב־3 באוקטובר 2013, השיר זכה לאישור פלטינה 2× על ידי איגוד תעשיית ההקלטות האמריקאי (RIAA), עם מכירות של יותר מ־2,000,000 יחידות, והוא זכה לאישור זהב בקנדה, עם מכירות של יותר מ־40,000 יחידות. בטקס פרסי הגראמי ב־12 בפברואר 2012, זכה השיר פרס גראמי בתואר "הפקת הדאנס/אלקטרוני הטובה ביותר"

## מיקומי שיא

### מצעדים שנתיים

## נתוני מכירות

## קישורים חיצוניים

## הערות שוליים

קטגוריה:שירים באנגלית
קטגוריה:שירים שנכתבו על ידי סקרילקס
קטגוריה:שירים מסרטי קולנוע
קטגוריה:שירים על מפלצות
קטגוריה:זוכי פרס גראמי להקלטת הדאנס הטובה ביותר
קטגוריה:שירי פלטינה כפולה באוסטרליה
קרב אממי אושימה

**קרב אממי אושימה** התרחש ב-22 בדצמבר 2001, מול חופי האי היפני אממי אושימה שבים סין המזרחי. ההיתקלות הסתיימה בטביעת כלי השיט הצפון קוריאני, ולאחר מכן הודיעו השלטונות היפניים כי כלי השיט היה ספינת ריגול. ההיתקלות התרחשה מחוץ למים הטריטוריאליים של יפן, אך בתוך האזור הכלכלי הבלעדי שלה, המשתרע על פני 200 מיילים ימיים (370 ק"מ; 230 מייל) מאדמת יפן, שבתוכו יכולה יפן לתבוע זכויות בלעדיות על דיג ומשאבים מינרלים.

## רקע
בשנת 1999, יפן טענה כי כלי שיט צפון קוריאני אחר שנתקל במשמר החופים היפני הוא כלי ריגול, אם כי צפון קוריאה הכחישה זאת.

ב-21 בדצמבר 2001, יממה לפני הקרב, ספינה לא מזוהה אותרה במימי יפן. המכמורת החמושה זוהתה על ידי תחנת תקשורת באי קיקיג'ימה, שהייתה בשליטת מטה המודיעין של ההגנה היפנית. 

## מהלך הקרב
מוקדם בבוקר שלמחרת, הספינה רדפה על ידי ארבע כלי שיט של משמר החופים של יפן, שהורו לה לעצור, וירו 25 יריות אזהרה על הספינה כשהתעלמה מפקודות אלו. התפתח קרב בן שש שעות, שבו נורו למעלה מ-1,000 כדורי מקלע על ידי שני הצדדים. היפנית טענו כי הכוח הצפון קוריאני החזיק מטולי רקטות כתף. המכמורת הצפון קוריאנית נפגעה בשלב זה ממספר כדורים. מספר פיצוצים, שלא קשורים ישירות להתקפות יפניות, טלטלו את הספינה עד לטביעתה. יחידת מיוחדת התגייסה לעלות על הספינה, אך נאלצה להמתין לפקודות רשמיות, אשר בוששו להגיע לפני ובינתיים טבעה הספינה.  

לפי העיתון הבריטי "הגרדיאן", נראו חמישה עשר צפון-קוריאנים נצמדים למצוף המכמורת, אך הספינות היפניות התעלמו מהם בגלל החשש שישתמשו בכוח כדי להתנגד ללכידה, והמשיכו לתקוף את המכמורת. שתי גופות נמצאו, 13 אנשים נוספים הוכרזו כנעדרים, ומספר ימים לאחר מכן הוכרזו כמתים. סך הכל 15 צפון-קוריאנים נהרגו בקרב.

## לאחר הקרב
ממוזער|left|ספינת הריגול הצפון-קוריאנית הוצגה במוזיאון משמר החופים של יפן יוקוהמה
בשנת 2003 נבדקה המכמורת על ידי היפנים כדי לאשר מהיכן נשלחה. בדיקה של גוף הספינה קבעה שהוא שייך לצפון קוריאה, וככל הנראה היה כלי הסתננות וריגול. התברר כי כלי השיט הוסווה כסירת דיג והוא יכול לשוט במהירות של כ־60 קמ"ש, הרבה יותר מהר מכל ספינת מכמורת מסחרית. הספינה הכילה גם פתח נסתר המשמש כדלת יציאה לסירות מהירות. לאחר השלמת הבדיקות, גוף הספינה הוצג במוזיאון משמר החופים של יפן ביוקוהמה, שם הפכה לאטרקציה תיירותית פופולרית.

## הערות שוליים

אממי אושימה
קטגוריה:2001
קטגוריה:יפן: היסטוריה צבאית
קטגוריה:קוריאה הצפונית: צבא וביטחון
באסקט ז'ירונה

**מועדון כדורסל ז'ירונה 2014** (בספרדית: **Club Bàsquet Girona 2014**) הוא מועדון כדורסל ספרדי מז'ירונה, קטלוניה, המשחקת בליגת העל הספרדית בכדורסל. המועדון הוקם ב-2014 על ידי שחקן ה-NBA מארק גאסול ועלה לליגה הבכירה לראשונה ב-2022.

## היסטוריה
המועדון נוסד בשנת 2014 על ידי שחקן ה-NBA מארק גאסול, ששיחק בעבר בסנט ז'וזפ ז'ירונה בין 2006 ל-2008, בשם **בית הספר לכדורסל מארק גאסול (Club Escola Bàsquet Marc Gasol)**. בשנותיו הראשונות המועדון התחרה רק בתחרויות נוער.

בשנת 2016, הוסיפה הקבוצה את שם העיר ז'ירונה לשם המועדון ובכך הפכה ל-**CEB ז'ירונה מארק גאסול (CEB Girona Marc Gasol)** ושנה לאחר מכן היא שינתה שוב את שמה לשמה הנוכחי, **באסקט ז'ירונה** (**Bàsquet Girona**).

ב-2017, במטרה להפוך למועדון הכדורסל הראשי בעיר, המועדון יצר את הקבוצה הבוגרת שהתחילה להתחרות בליגה הרביעית, ליגת ה-EBA, לאחר שהשיגה מקום פנוי בליגה.

בנובמבר 2021 הודיע גאסול כי ישחק במועדון, ששיחק אז ב-LEB Oro (הליגה השנייה במבנה ליגות הכדורסל בספרד), עד סוף עונת 2021/22, לפני שיחליט אם לפרוש ממשחק.

ב-19 ביוני 2022 עלתה הקבוצה לליגת ה-ACB לראשונה בתולדותיה, לאחר שניצחה את אסטודיאנטס מדריד בגמר פלייאוף ה-LEB Oro בתוצאה 66–60.

## עונה אחרי עונה

## שחקנים
* מארק גאסול
* ז'ורדי טריאס
* איב פונס
* ג'יימס נאג'י

## קישורים חיצוניים

*

## הערות שוליים

קטגוריה:ז'ירונה: ספורט
קטגוריה:קבוצות כדורסל ספרדיות
פטריק סנדרס

סר **פטריק ניקולס יארדלי מונרד סנדרס** (באנגלית: **Patrick Nicholas Yardley Monrad Sanders**; נולד ב-6 באפריל 1966) הוא גנרל ב אשר כיהן כראש המטה הכללי בין יוני 2022 ליוני 2024.

## ביוגרפיה
פטריק סנדרס נולד ב-6 באפריל 1966 בטידוורת', וילטשייר, בן לאב ששירת בצבא הבריטי ובילדותו עברה המשפחה בין מספר מדינות בהן נורווגיה, גיברלטר ועיראק. אחרי התיכון למד סנדרס באוניברסיטת אקסטר ואוניברסיטת קרנפילד, בספטמבר 1984 הצטרף סנדרס כקצין לרגימנט המעילים הירוקים המלכותי (כיום רגימנט הרובאים).

בשנים הראשונות שירת סנדרס כקצין צעיר במהלך הסכסוך בצפון אירלנד, ב-1999 נשלח עם גדודו לקוסובו וב-2001 לבוסניה והרצגובינה. בשנת 2002 קודם לתפקיד ראש מטה החטיבה הממוכנת הראשונה וב-2005 מונה למפקד הגדוד השני של רגימנט המעילים הירוקים, שנתיים לאחר מכן הוא לקח חלק במעבר הגדוד שלו לרגימנט הרובאים (בתור הגדוד הרביעי) כחלק מאיחוד מספר רגימנטים וסגירת רגימנט המעילים הירוקים ההיסטורי. יחד עם הגדוד הרביעי תחת פיקודו, לקח חלק בלחימה סביב בצרה ב-2007 כחלק ממלחמת עיראק, עבור פיקודו בעיראק עוטר סנדרס באות השירות המצוין ביולי 2008.

באוגוסט 2009 מונה סדרס למפקד חטיבת השריון ה-20, בתפקיד זה גם מונה למפקד צוות המשימה הרב-לאומי הלמנד באפגניסטן באוקטובר 2011. ב-28 בספטמבר עוטר סנרדס בדרגת "מפקד" של מסדר האימפריה הבריטית עבור פיקודו באפגניסטן בין אוקטובר 2011 למרץ 2012, לאחר מכן שימש כקצין קישור לארצות הברית מטעם המטה הכללי הבריטי ובמרץ 2013 מונה לעוזר ראש מטה ההגנה.

באפריל 2015 מונה סנדרס למפקד הדיוויזיה השלישית ובדצמבר 2016 קודם לדרגת לוטננט קולונל ומונה למפקד צבא היבשה. במאי 2019 קודם לדרגת גנרל ומונה למפקד פיקוד הכוחות המשולב (כיום הפיקוד האסטרטגי), בינואר 2020 קיבל סנדרס תואר אבירות כאביר מפקד במסדר האמבט (KCB). הוא נחשב למועמד מועדף למינוי כראש מטה ההגנה בנובמבר 2021, אך ראש הממשלה בוריס ג'ונסון בחר בסר טוני רדקין לתפקיד. בפברואר 2022 יצאה ההודעה על מינויו כראש מטה הכללי וב-13 ביוני נכנס רשמית לתפקידו החדש.

סנדרס הודיע ביוני 2023 כי הוא מתכוון לפרוש מתפקידו מוקדם יותר, בדצמבר פורסם שמחליפו יהיה סר רולנד ווקר אשר החליף אותו בתפקיד ראש המטה ב-15 ביוני 2024.

## קישורים חיצוניים

* אודות פטריק סנדרס באתר הצבא הבריטי.
* פטריק סטנדרס באתר ממשלת בריטניה.
* פטריק סנדרס באתר Defence IQ.
* 

קטגוריה:גנרלים בריטים
קטגוריה:קצינים במסדר האימפריה הבריטית
קטגוריה:מסדר האמבט: אבירים וגבירות מפקדים
קטגוריה:מפקדי הכוחות הבריטים וראשי המטה הכללי הבריטי
קטגוריה:אנשי הכוחות המזוינים של בריטניה במלחמת אפגניסטן
קטגוריה:מעוטרי אות השירות המצוין
קטגוריה:בוגרי אוניברסיטת אקסטר
קטגוריה:בריטים שנולדו ב-1966
הסופר קאפ האירופי 2017

**הסופר קאפ האירופי 2017** היה המהדורה ה-42 של הסופר קאפ האירופי, משחק כדורגל שנתי שמאורגן על ידי אופ"א ומשחקות בו האלופות המכהנות של שתי תחרויות המועדונים המובילות באירופה, ליגת האלופות והליגה האירופית. במשחק השתתפו המועדון הספרדי ריאל מדריד, הזוכה בליגת האלופות 2016/17, ומנצ'סטר יונייטד, אלופת הליגה האירופית 2016/17.  המשחק התקיים באצטדיון פיליפ השני בסקופיה, מקדוניה הצפונית, ב-8 באוגוסט 2017. זהו היה הגמר הראשון של אופ"א שהתקיים במדינה.

ריאל מדריד ניצחה במשחק 2–1 וזכתה בתואר השני ברציפות והרביעי בסך הכל שלה בסופר קאפ האירופי. 

## קבוצות

בעוד ששתי הקבוצות מעולם לא נפגשו בסופר קאפ האירופי, הן נפגשו 10 פעמים בגביע אירופה לאלופות/ליגת האלופות. ריאל מדריד ניצחה בארבעה מתוך עשרת המפגשים, מנצ'סטר יונייטד בשניים וארבעה נוספים הסתיימו בתיקו.  

## מיקום
[שמאל|ממוזער| [טושה פרואסקי ארנה|אצטדיון פיליפ השני בסקופיה, שאירח את המשחק.]]
אצטדיון פיליפ השני בסקופיה, בירת מקדוניה הצפונית, הוכרז כמקום הסופי של המשחק ב-30 ביוני 2015, בעקבות החלטת ישיבת הוועד הפועל של אופ"א בפראג, צ'כיה.

## לפני המשחק
### רכישת כרטיסים
מתוך 30,500 המקומות שמכיל האצטדיון, 23,000 כרטיסים היו זמינים לאוהדים ולציבור הרחב, מ-13 ביוני עד 4 ביולי 2017 בשלוש קטגוריות מחיר: 50 אירו, 30 אירו ו-15 אירו. שאר הכרטיסים הוקצו לוועדה המארגנת המקומית, אופ"א והתאחדויות הלאומיות, שותפים מסחריים וגופי שידור. 

## משחק
### שופטים
השופט האיטלקי ג'אנלוקה רוצ'י הוכרז על ידי אופ"א כשופט שינהל את המשחק ב-20 ביולי 2017.

### סיכום
בדקה ה-16', קאסמירו נגח למשקוף אחרי קרן מצד שמאל של טוני קרוס, 8 דקות בלבד לפני שהבקיע את השער הראשון במשחק, עם בעיטה ברגל שמאל לאחר מסירה לרחבה של דני קרבחאל.  איסקו קבע 2–0 בדקה ה-52' כאשר דחק את הכדור לפינה התחתונה של הרשת משישה מטרים לאחר מסירה של גארת' בייל. בדקה ה-61 בייל נגח למשקוף, אך החמיץ. רומלו לוקאקו צימק לזכות מנצ'סטר יונייטד כעבור דקה, כשכבש מהריבאונד אחרי נגיחה של נמניה מאטיץ', שנהדפה לכיוונו על ידי קיילור נבאס. 

### פרטים
הזוכה בליגת האלופות הייתה הקבוצה "הביתית" למטרות אדמיניסטרטיביות.

## ראו גם
* גמר ליגת האלופות 2017
* גמר הליגה האירופית 2017

## קישורים חיצוניים

## הערות שוליים

קטגוריה:משחקי הסופר קאפ האירופי
קטגוריה:סקופיה: ספורט
קטגוריה:משחקי מנצ'סטר יונייטד
קטגוריה:ריאל מדריד
קטגוריה:2017 בספורט
קטגוריה:מקדוניה הצפונית: ספורט
קטגוריה:תחרויות כדורגל ב-2017
קטגוריה:2017 באירופה
סמביניה

**ממאדו סמבה קאנדה** (בפורטוגזית: **Mamadu Samba Candé**; נולד ב-23 בספטמבר 1992 בקשקאיש שבפורטוגל), הידוע בכינוי **סמביניה** (בפורטוגזית: **Sambinha**), הוא כדורגלן מגינאה ביסאו המשחק בעמדת הבלם בעירוני טבריה מליגת העל ובנבחרת גינאה ביסאו.

## קריירת מועדונים
סמביניה גדל במספר מועדונים בפורטוגל, ביניהם ספורטינג ליסבון ואשטוריל. הוא החל את הקריירה המקצוענית שלו ב-1º דזמברו מהליגה השלישית בפורטוגל, ובהמשך עבר לשחק בספורטינג ליסבון ב', קבוצת המילואים של ספורטינג ליסבון, במסגרת הליגה הפורטוגלית השנייה.

ב-22 בינואר 2016 הושאל סמביניה למשך עונה אחת לניו אינגלנד רבולושן מה-MLS. ב-15 במאי ערך את הופעת הבכורה שלו במועדון, בניצחון 0–2 על שיקגו פייר. בסך הכל ערך שתי הופעות ליגה במשך עונת . ב-25 בינואר 2017 הושאל למשך חצי עונה לספורטינג קוביליה מהליגה הפורטוגלית השנייה. הוא ערך 12 הופעות ליגה במדי המועדון, בהן הבקיע שער אחד.

ב-30 באוגוסט 2017 חתם בנורת'איסט יונייטד מליגת העל ההודית. הוא ערך 14 הופעות ליגה במדי המועדון, בהן הבקיע שער אחד. ב-1 ביולי 2018 חזר ל-1º דזמברו מהליגה הפורטוגלית השלישית, ממנה עבר למסינה מהסרייה ד'.

ב-1 ביולי 2019 חתם באולימפיאקוס ניקוסיה מליגת העל הקפריסאית. ב-1 בספטמבר ערך את הופעת הבכורה שלו במועדון, בתיקו 1-1 נגד דוקסה קאטוקופיה. בסך הכל ערך 65 הופעות ליגה במדי המועדון, בהן הבקיע שער אחד.

ב-20 ביוני 2022 חתם במכבי בני ריינה, העולה החדשה לליגת העל הישראלית.

ב-15 במאי 2025 חתם בעירוני טבריה.

## קריירה בינלאומית
ב-13 ביוני 2015 ערך סמביניה את הופעת הבכורה שלו בנבחרת גינאה ביסאו, בתיקו 0-0 מול נבחרת זמביה במסגרת מוקדמות גביע אפריקה לאומות 2017.

## קישורים חיצוניים

## הערות שוליים

קטגוריה:כדורגלנים פורטוגזים
קטגוריה:כדורגלנים מגינאה ביסאו
קטגוריה:בלמי כדורגל פורטוגזים
קטגוריה:גינאה ביסאו: בלמי כדורגל
קטגוריה:קשקאיש: כדורגלנים
קטגוריה:כדורגלני ניו אינגלנד רבולושן
קטגוריה:כדורגלני נורת'איסט יונייטד
קטגוריה:כדורגלני מסינה
קטגוריה:כדורגלני אולימפיאקוס ניקוסיה
קטגוריה:כדורגלני מכבי בני ריינה
קטגוריה:כדורגלני נבחרת גינאה ביסאו
קטגוריה:כדורגלנים זרים בישראל
קטגוריה:ספורטאים זרים בארצות הברית
קטגוריה:ספורטאים זרים בהודו
קטגוריה:ספורטאים זרים באיטליה
קטגוריה:ספורטאים זרים בקפריסין
קטגוריה:ספורטאים מגינאה ביסאו בישראל
קטגוריה:ספורטאים פורטוגזים באיטליה
קטגוריה:ספורטאים פורטוגזים בקפריסין
קטגוריה:ספורטאים פורטוגזים בישראל
קטגוריה:כדורגלני עירוני טבריה
קטגוריה:אישים מגינאה ביסאו שנולדו ב-1992
קטגוריה:פורטוגזים שנולדו ב-1992
אירוניכודון

**אירוניכודון** (שם מדעי: *Euronychodon*; מילולית: "שן טופר אירופאית") הוא סוג של דינוזאור מקבוצת הקלורוזאורים הנחשב לסוג של טרודון שהתקיים באירופה ובאסיה של הקרטיקון העליון שלפני 92 עד 70 מיליון שנה מזמננו.

דינוזאור זה התגלה לראשונה מממצאי מאובנים של שיניים בפורטו שבפורטוגל וממצאי שיניים נוספות התגלו באוזבקיסטן. הסוג נחקר ונקרא ב-1991 בידי החוקרים מיגל טלס אנטונש  ודניס סיגוגנאו ראסל . עם זאת כיום מוערך שהסוג מבוטל מספק מחמת היעדר ממצאים מזהים. הסוג מכיל 2 מינים: *Euronychodon portucalensis* ו-*Euronychodon asiaticus*.

ככל הנראה היה קרוב לפרוניכודון (*Paronychodon*), בהתאם למבנה שיניו וציפוי האימייל הדומה, כך שהיה קרוב לטרודוניים או לדרומזאוריים.

דינוזאור זה הגיע לאורך 2 מטרים ובהתאם למבנה שיניו היה אוכל בשר או צייד חרקים.

## קישורים חיצוניים

## הערות שוליים

קטגוריה:טרודוניים
קטגוריה:דינוזאורים שחיו בקרטיקון עליון באירופה
קטגוריה:טקסונים שנויים במחלוקת
מלחמת המקלונים (סדרת משחקים)

**מלחמת המקלונים** (באנגלית: **Stick War**) היא סדרת משחקי מחשב המכילה שני משחקים והרחבות שלהם (השלישי בשלבי בטא). המשחק הראשון יצא ב-2009, השני ב-2012 והשלישי באמצע 2022. המשחקים פותחו על ידי חברת Max Games Studios למכשירי אנדרואיד, ולמערכת ההפעלה Windows.

## עלילת המשחקים
עלילת המשחקים מתחילה בסיפור הראשון. הסיפור עוסק בממלכה אחת בשם Inamorta. הממלכה קרסה והתפצלה למספר שבטים, כאשר כל שבט הוקדש כולו לכלי נשק מסוים, החל מהקשת (שהוא הראשון שמקבלים) ועד הענקים (האחרון שמקבלים). השחקן במשחק מייצג את השבט שמשתמש בכל סוגי כלי הנשק, ורוצה להחזיר את Inamorta למעצמה שהיא הייתה פעם. מטרת השחקן במשחק היא לכבוש שבט אחר שבט בשביל ללמוד את דרכיהם ובסוף לשלוט בכל כלי הנשק. בסוף המשחק כל השבטים מחליטים שהם מתאחדים נגד השחקן, ולאחר תבוסתם כל מנהיגיהם מתאחדים נגדו.

עלילת המשחק השני היא המשך ישיר לראשון. אחרי שהשחקן איחד את כל השבטים ברחבי המפה של המשחק הראשון, מתברר שיש המשך למפה מהחלק העליון שלה. החלק העליון נמצא בשליטת ממלכת הכאוס (Chaos), כשמלכתם היא מדוזה. מטרת השחקן במשחק השני היא להביס אותם, כאשר ממלכת הכאוס מכילה מפלצות ושאר דברים לא אנושיים, בניגוד למשחק הראשון.

## מהלך המשחק
בכל המשחקים השלבים מתחלקים לפי אזורים במפה, כאשר המטרה היא להגיע מחלק אחד לחלק השני, ולעבור בכל השטחים שבדרך על מנת לכבוש את כל האזורים ולהבטיח שליטה מלאה.

המשחק עצמו מתחיל בפסל האומה של השחקן, שמייצג את אומת השחקן, ובצידו השני של המפה ניצב הפסל של האומה שמשחקת נגד השחקן, שמייצג אותם. מטרת המשחק היא להרוס את הפסל של האויבים. אם הפסל של האויבים נהרס - האומה של השחקן ניצחה, והשלב הבא נפתח, אם הם ניצחו, אז השחקן צריך לחזור על השלב פעם נוספת.

בשביל להרוס את הפסל על השחקן לקנות יחידות. את היחידות ניתן לקנות באמצעות זהב (ובמשחקים האחרים גם מנה או קריסטלים). זהב מפוזר במכרות זהב שניתן להשיג מהם זהב על ידי עבד. ברגע שצבא השחקן מספיק גדול - ביכולתו לתקוף את האומה השנייה. אם האומה השנייה הספיקה לארגן צבא - הם ילחמו זה בזה.

במשחק יש שלושה מצבים:
* מצב לוחמה - כל היחידות (מלבד העבדים האחראים על הזהב) הולכים לתקוף.
* מצב הגנה - כל היחידות נשארים ליד הפסל של השחקן.
* מצב נסיגה - כל היחידות כולל העבדים הולכים לצדו האחורי של הפסל.

ברוב המשחקים בסדרה קיימת האפשרות לקחת פיקוד על חייל ספציפי, ובכך לבצע גם פונקציות מיוחדות אותם אין החייל הרגיל שמתפקד על ידי המחשב עושה. החייל נשלט על ידי המקלדת, הג'ויסטק או מסך המגע, בהתאם למכשיר.

## משחקי הווידאו
* **[[מלחמת המקלונים (משחק וידאו)|מלחמת המקלונים]]** - באנגלית: **Stick War**, המשחק הראשון לסדרה אשר יצא ב-2009 ל-Windows.
* **[[מלחמת המקלונים 2]]** - באנגלית: **Stick War 2**, המשחק השני בסדרה וההמשך הישיר לראשון, אשר יצא ב-2012 ל-Windows.
* **[[מלחמת המקלונים: אימפריות]]** - באנגלית: **Stick Empires,** משחק אונליין שיצא ב-2012 ל-Windows.
* **[[מלחמת המקלונים מורשת]]** - באנגלית: **Stick War Legacy**, המשחק הראשון עם כמה שדרוגים, יצא ב-2015 לאנדרואיד.
* **[[מלחמת המקלונים 3]]** - באנגלית: **Stick War 3**, המשחק השלישי בסדרה וההמשך הישיר לשני, יצא באמצע 2022 ל-אנדרואיד.

## קישורים חיצוניים
* 

## הערות שוליים

קטגוריה:משחקי אסטרטגיה ממוחשבים (זמן אמת)
קטגוריה:משחקי וידאו משנת 2009
קטגוריה:משחקי וידאו משנת 2012
קטגוריה:משחקי וידאו משנת 2015
קטגוריה:משחקי וידאו משנת 2022
קטגוריה:משחקי אינטרנט
קטגוריה:משחקי מובייל
קטגוריה:סדרות משחקי וידאו
ג'ילבר נקאש

**ג'ילבר נקאש** (או **ז'ילבר נקאש**, בערבית: ** جيلبار النقاش**, בצרפתית: **Gilbert Naccache**, 15 בינואר 1939, תוניס – 26 בדצמבר 2020, תוניס) היה סופר ופעיל שמאל יהודי תוניסאי.

נקאש נולד בתוניס. היה חבר מייסד של תנועת "פרספקטיב", ארגון שמאל תוניסאי שפעל בשנות ה-60 וה-70. הוא נכלא ל-10 שנים על הפעילות האופזוציונית שלו והיותו פעיל פוליטי. בכלא כתב את ספרו המפורסם "קריסטל" על נייר סיגריות. בהמשך המשיך וכתב כמה ספרים נוספים, כולל תיאור מפורט של חווית הכלא שלו. הוא תמך בזכויות הפלסטינים ונותר ביקורתי כלפי ישראל עד מותו. נקאש היה פעיל בחברה האזרחית בתוניסיה לאחר מהפכת 2011 והעיד בפני ועדת האמת והכבוד.

נפטר, בן 81, בפריז, ונקבר בבית הקברות היהודי בורג'ל בתוניס.

## ספריו

* **Cristal : recit**, Tunis : Editions Salammbo, 1982
* ***Qu’as-tu fais de ta jeunesse? Itinéraire d’un opposant au régime de Bourguiba (1954-1979), suivi de: récits de prison,*** Tunis et Paris: Mots Passants, 2009
* ***Le ciel est par-dessus le toit: nouvelles, contes et poèmes de prison et d’ailleurs,*** Paris: Editions du cerf, 2005


## קישורים חיצוניים

* נפטר ג'ילבר נקאש – מהפכן תוניסאי ערבי-יהודי ואנטי-ציוני, באתר מק"י, 7 בינואר 2021
* 

## הערות שוליים

קטגוריה:פוליטיקאים יהודים תוניסאים
קטגוריה:סופרים יהודים תוניסאים
קטגוריה:אומנים יהודים שפעלו בארצות ערב
קטגוריה:ילידי 1939
קטגוריה:נפטרים ב-2020
קופריון

**קופריון** (שם מדעי: *Koparion*) הוא סוג של דינוזאור תרופוד מקבוצת הקלורוזאוריה שהשתייך למשפחת הטרודוניים. המאובנים של הדינוזאור התגלו ב-1993 בתצורת מוריסון יוטה על יד המונומנט הלאומי דינוזאור משרידים בודדים של השיניים. הסוג תואר ב-1994 בידי החוקרים דניאל צ'ור (Daniel Chure) וברוקס בריט (Brooks Britt) כשמשמעות שמו: "κοπάριον" - סכין כירורגית קטנה. הסוג מכיל מין יחיד - *Koparion douglassi*, הקרוי לכבוד החוקר ארל דאגלס.
## מאפיינים
הקופריון היה דינוזאור קטן יחסית שידוע רק משן מהלסת העליונה קצרה, מעוקלת וחזקה באורך 1.9 מ"מ וגובה 2 מ"מ והיא בעלת בסיסים נמוכים משוננים לאורכם, דבר המצביע על תזונה קרניבורית. עם זאת עקב גודלו הקטן כנראה שניזון רק מטרף קטן של זוחלים או חרקים.

דינוזאור זה היה מבין הראשונים שבטרודוניים הידועים והיה קדום אף מהארכיאופטריקס, ראשון העופות. דבר זה יכול להצביע על קשר בין הטרודונים לבין אבולוצית העופות, מאחר שאולי הארכיאופטריקס התפתח מצאצאיו והוא מבין החברים הקדומים ביותר בקבוצה דיינוניכוזאוריה, לצד ממצאים מאובנים לא מזוהים של טרודונאי מסין.

## קישורים חיצוניים

## הערות שוליים

קטגוריה:בעלי חיים שתוארו ב-1994
קטגוריה:טרודוניים
קטגוריה:דינוזאורים שחיו ביורה עליון באמריקה הצפונית
קטגוריה:ערכים שבהם מתאר הטקסון אינו מתאים
פסגות האפוקליפסה

**פסגות האפוקליפסה** או **פסגות אפוקליפסה** או **פסגות אפוקליפס** (באנגלית: **Apocalypse Peaks**; מילולית: פסגות אחרית הימים) הן רכס גבעות באזור חוף פנל של ארץ ויקטוריה שבאנטארקטיקה.

הגבעות ממוקמות ממזרח לרכס וילט, בין עמק בארוויק, לבין עמק בולהאם.

שיא גובהן של הגבעות 2,360 מטרים מעל פני הים.

## היסטוריה
### מקור השם

שמו של רכס הגבעות ניתן לו על ידי משלחות חקר מטעם המרכז לחקר אנטארקטיקה ( Victoria University's Antarctic Expeditions; בראשי תיבות: VUWAE), של אוניברסיטת ויקטוריה מהעיר ולינגטון, שבניו זילנד.

משלחת זו (VUWAE) חקרה את אנטארקטיקה בעונת המחקר (הקיץ האנטארקטי) שבשנים 1958–1959.

זהן שם תאורי - הרכס נקרא כך, מאחר שבין הגבעות יש מדרונות דרדרת, אשר הזכירו לאנשי המשלחת את ארבעת פרשי האפוקליפסה.

אפוקליפסה
אפוקליפסה
אסיצרטופס

**אסיצרטופס** (שם מדעי: *Asiaceratops*; מילולית: "פרצוף מקורנן אסייתי") הוא סוג של דינוזאור ממשפחת הלפטוצרטופסיים אשר חי במשך הקרטיקון שלפני 125 עד 99 מיליון שנה מזמננו במזרח אסיה כשהממצאים שלו התגלו במונגוליה ובסין. לא כל החוקרים מכירים בסוג זה וחלק משייכים אותו לסוג הקרוב, מיקרוצרטוס.

דינוזאור זה נקרא ב-1989 בידי החוקרים לב נסוב (Lev Nesov), ל. פ. קזנישקינה (L.F. Kaznyshkina) וגנאדי אולגביץ' צ'רנפנוב (Gennadiy Olegovich Cherepanov) על סמך מאובנים חלקיים שהגיעו מסין ומונגוליה שכללו חלקי גולגולת, שיניים, עצמות שוקית וצלעות, אשר שויכו למין *Asiaceratops sulcidens* (במקור נחשב למיקרוצרטוס). ממצאים מאוזבקיסטן כללו שרידי שיניים, חלקים מהגולגולת ועצמות מפורקות שונות. ממצאים אלה שויכו למין *Asiaceratops salsopaludalis*. עם זאת טיב הממצאים הנמוך הוביל חוקרים רבים לסווג את הסוג למוטל בספק.

הדינוזאור המתואר היה בעל עטרה קצרה, מקור עבה כשל תוכי שהסתיים בבליטות שיניים, אשר עזרו לו לרעות מהצמחייה ששרעה במשך הקרטיקון: שרכים, ציקסיים ומחטניים שונים.

## קישורים חיצוניים

קטגוריה:ערכים שבהם מתאר הטקסון אינו מתאים
קטגוריה:בעלי חיים שתוארו ב-1989
קטגוריה:לפטוצרטופסיים
קטגוריה:דינוזאורים שחיו בקרטיקון באסיה
קטגוריה:טקסונים שנויים במחלוקת
הולסנפס

**הולסנפס** (שם מדעי: *Hulsanpes*) הוא סוג של דינוזאור ממשפחת הדרומאוזאוריים אשר התקיים במשך הקרטיקון העליון של מונגוליה לפני 75 עד 72 מיליון שנה מזמננו. 

## מאפיינים
דינוזאור זה התגלה במחצבי מאובנים בתצורות ברון גויוט  שבמדבר גובי במונגוליה והוא תואר ב-1982 מממצא אחד של שלם לא מושלם, שכנראה השתייך לפרט צעיר, בידי החוקרת הפולנית הלצ'קה אוסמולסקה . שם הדינוזאור ניתן מהמילה: "Khulsan pes" כלומר: "רגל בסיס הולצן (Khulsan)".

הממצאים שלו כללו שרידים של אחורי הגולגולת וכן שרידי עצמות מסרק וגפיים תחתונות בודדות שהארוכה שבהם הגיע לאורך 39 מ"מ. לא ברור כיצד חי אך ייתכן שדמיונו להלצ'קרפטור ומיקומם של גפיו הזכיר תנועה בדומה לאווזאים מודרניים ואולי הדינוזאור היה מותאם לצלילה מהירה במקווי מים. ככל הנראה הדינוזאור גם היה מכוסה נוצות. 

הוא התקיים לאורך הנהרות הקדומים במונגוליה של הקמפן שלפני 75 עד 72 מיליון שנה מזמננו ואולי ניזון מדגים ויצורי מים דומים.

## קישורים חיצוניים

קטגוריה:בעלי חיים שתוארו ב-1982
קטגוריה:טקסונים שתוארו בידי הלצ'קה אוסמולסקה
קטגוריה:דרומאוזאוריים
קטגוריה:דינוזאורים שחיו בקרטיקון עליון באסיה
Willow Weep for Me

"**Willow Weep for Me**" (בעברית: "**ערבה בוכה בשבילי**") הוא שיר פופולרי שנכתב והולחן בשנת 1932 על ידי אן רונל. תבנית השיר היא AABA.

רונל ציינה כי את ההשראה לשיר קיבלה בתקופה בה למדה במכללת רדקליף. היא התבוננה על עצי הערבה בגינת המכללה והחליטה לכתוב עליהם שיר.

תחילה כל חברות ההוצאות לאור מאנו לפרסם את השיר בפורמט מסחרי מכמה סיבות. ראשית הוגש "Willow Weep for Me" על ידי סול בורנשטיין לחברות בהקדשה עבור אירווינג ברלין. אולם במקור רונל הקדישה את השיר לג'ורג' גרשווין, איתו התיידדה בתקופה בה למדו יחד ברדקליף. כשחפצה נפשה של רונל לפרסם את השיר חברות ההוצאה לאור סירבו לשנות את ההקדשה. שנית "Willow Weep for Me" היה שיר שנכתב על ידי אישה. בתקופה בה חיה תחום העיסוק של רונל היה מיועד לגברים בלבד.

## גרסאות נוספות
"Willow Weep for Me" ידוע בעיקר כסטנדרט ג'אז, לאחר שהוקלט לראשונה על ידי טד פיו ריטו באוקטובר 1932 ועל ידי פול ווייטמן בחודש שלאחר מכן. שניהם הפכו ללהיטי רדיו בסביבות דצמבר 1932. בשנות ה-50 פורסמו גרסתם של סטן קנטון וג'ון קריסטי .

בשנת הקליט זמר הג'אז המפורסם, טוני בנט, גרסת כיסוי לשיר, שנכללה באלבום "Tony Bennett on Holiday". גרסה זו בוצעה בסגנון אקוסטי ושקט, בניגוד לגרסה המקורית והקצבית של השיר.

זה היה להיט גדול עבור הצמד הבריטי צ'אד וג'רמי. בינואר 1965 גרסתם הגיעה למקום ה-15 בבילבורד הוט 100, ולמקום הראשון במצעד השירים העכשוויים למבוגרים. הוא נכלל באלבום *Yesterday's Gone* שלהם ובאוספים רבים שיצאו לאור לאחר מכן.

### גרסאות אחרות
* פול ווייטמן עם איירין טיילור (1932)
* סטן קנטון עם ג'ון כריסטי (1946)
* ארט טייטום (1949)
* בילי הולידיי - *Lady Sings the Blues* (1956)
* רד גרלנד - *Groovy* (1957)
* פרנק סינטרה - *[[Frank Sinatra Sings for Only the Lonely]]* (1958)
* וינטון קלי - *Kelly Blue* (1959)
* נינה סימון - *The Amazing Nina Simone* (1959)
* סם קוק - *Mr. Soul* (1963)
* לנה הורן - *Feelin' Good* (1965)
* ג'ורג' בנסון - *It's Uptown* (1966)
* וס מונטגומרי - *Willow Weep For Me* (1969; פורסם לאחר מותו בשנת 1965)
* אוסקר פיטרסון והארי סוויטס אדיסון - *Oscar Peterson and Harry Edison* (1974)
* אטה ג'יימס -*After Time*

## מיקומי שיא
;פול ווייטמן

;טד פיו ריטו

;צ'אד וג'רמי

;קרמל קאבר

## קישורים חיצוניים

## הערות שוליים

קטגוריה:שירי טוני בנט
קטגוריה:שירים באנגלית
קטגוריה:שירים על בכי
קטגוריה:שירים על עצים
קטגוריה:שירי לואי ארמסטרונג
רנדי טייט

**רנדי טייט** (באנגלית: **Randy Tate**; נולד ב-23 בנובמבר 1965) הוא פוליטיקאי אמריקאי, שכיהן כחבר בית הנבחרים של ארצות הברית מטעם מחוז הקונגרס התשיעי של מדינת וושינגטון בשנים 1995–1997.

## ביוגרפיה
רנדי טייט נולד בעיירה קטנה במדינת וושינגטון וגדל בפרברי עיר סיאטל. הוא סיים לימודי קולג' עם התמחות באמנות. בשנת 1988 הוא סיים לימודי אוניברסיטה וקיבל תואר באמנות.

טייט היה פעיל במפלגה הרפובליקנית. בשנים 1989–1995 טייט כיהן בבית הנבחרים של מדינת וושינגטון. בעקבות מערכת בחירות של שנת 1994 הוא נבחר לבית הנבחרים של ארצות הברית. כבר אחרי שנתיים בתפקיד הוא לא הצליח להיבחר מחדש והפסיד לאדם סמית' תוך קבלת 47% מהקולות.

בהיותו בקונגרס, טייט היה נציג האגף השמרני של המפלגה. בין היתר הוא תמך בהצעת חוק שאוסרת למהגרים לא חוקיים לקבל ויזה במידה והם שוהים במדינה המעל לשנה.

לאחר סיום הכהונה טייט התמנה למנכ"ל ארגון נוצרי Christian Coalition אך כבר בשנת 1999 נאלץ לעזוב את התפקיד בלחץ מייסד הארגון פט רוברטסון.

רנדי טייט נשוי ומתגורר עם משפחתו בווירג'יניה.

## קישורים חיצוניים

* 
* סיכום פעילות פוליטית וסרטונים בהשתתפות רנדי טייט

קטגוריה:אמריקאים ילידי מדינת וושינגטון
קטגוריה:בוגרי אוניברסיטת וושינגטון
קטגוריה:חברי בית הנבחרים של ארצות הברית ממדינת וושינגטון
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-104 של ארצות הברית
קטגוריה:בוגרי אוניברסיטת מערב וושינגטון
קטגוריה:אמריקאים שנולדו ב-1965
בן בן ברוך

**בן בן ברוך** (נולד ב-4 בינואר 1982) הוא סטנדאפיסט,שחקן ופודקאסטר ישראלי

## ביוגרפיה
בן ברוך נולד בקריית מנחם בירושלים וכשהיה בן 7 עבר עם משפחתו לבת ים. הוא למד בבית הספר תחכמוני ובתיכון רמת יוסף. בצבא שירת במרכז אב"ך בבה"ד 16 בצריפין, ובבית דפוס צה"לי. היה כדורגלן במכבי יפו, עד שנפצע בגיל 25. בן ברוך סיים תואר ראשון במנהל עסקים במכללה האקדמית תל אביב-יפו, ולאחר שעבד כסוכן מכירות בחברת ביטוח, הקים חברה בתחום הביטוח בשם "מגדלור" עם שותפו יוסי ארביב. לצד עבודתו, החל להופיע בבמות פתוחות.

את הקריירה שלו, כסטנדאפיסט החל בשנת 2009. ב-2011 הופיע לראשונה בטלוויזיה בתוכנית "האוניברסיטה" ששודרה בערוץ "קומדי סנטרל". בשנת 2015 בן ברוך פרסם סרטון פארודיה על השף אסף גרניט שהצטלם אז לעונה הראשונה של "מהפכה במטבח". הסרטון, שהפך ללהיט ויראלי והגיע לכ-730,000 צפיות, נחשב לקפיצה גדולה בקריירה של בן ברוך. קפיצה נוספת בקריירה שלו הייתה ב-2016, אז הופיע לראשונה עם קטעי הסטנדאפ שלו בתוכנית "מלחמת המינים" בערוץ 2.

ב-2019 פרסם קטע סטנדאפ באורך של כחצי שעה, שזכה למיליוני צפיות ביוטיוב.

משנת 2021 כתוצאה ממשבר הקורונה, החל לשדר פודקאסט ראיונות בשם "המוג'ו של בן בן ברוך", שבו ראיין, כהגדרתו, "אנשים מעניינים שעשו משהו גדול בחיים ומשתפים בסודות ובתובנות שלהם". ידוענים רבים השתתפו בפודקאסט זה. ביניהם, נפתלי בנט, איתמר בן גביר, ירון זליכה, גורי אלפי, דניס לויד, רון נשר וג'ורדי. ההסכת מאופיין בפרקים ארוכים של בין שעתיים לארבע שעות.

בשנת 2021 השתתף בן ברוך בסדרת הדוקו־ריאליטי "חיים של אבא", ששודרה ברשת 13, ובה חשף את חייו כאיש משפחה ואב לארבעה.

בשנת 2023 הנחה את תוכנית האירוח "הערב אצל בן בן ברוך" ברשת 13. בשנת 2024 השתתף בתוכנית המציאות אוטו אוכל: VIP לצד אשתו שירן. בפברואר 2024 החל להשתתף בתוכנית הסטנדאפ והמערכונים "מועדון הסטנד-אפ" שמשודרת בכאן 11.

ב-2025 החל לשמש כפרזנטור של חברת מימון ישיר כחלק מכניסת החברה לתחום המשכנתאות ומיתוגה מחדש.

#### הופעות כשחקן
*ב-2015 השתתף בתוכנית מלחמת המינים.
*ב-2016 התארח ב"צומת מילר", פעם בתפקיד עצמו ופעם בדמות "און הגאון".
*ב-2017 השתתף בתוכנית אנחנו במפה.
*ב-2018 השתתף בתוכנית חיים שלי.
*ב-2020 השתתף בספיישל ה-VIP של נינג'ה ישראל והגיע למקום החמישי.

בן ברוך מתגורר בבת ים. הוא נשוי ואב לארבעה. הוא מקיים אורח חיים מסורתי-דתי, הכולל שמירת שבת וכשרות. לעיתים חובש כובע כתחליף לכיפה.

## קישורים חיצוניים
* 

* 
* 
* 

## הערות שוליים

קטגוריה:סטנדאפיסטים ישראלים
קטגוריה:משתתפי נינג'ה ישראל V.I.P
קטגוריה:משתתפי חיים של אבא
קטגוריה:בוגרי בית הספר תחכמוני (בת ים)
קטגוריה:בוגרי המכללה האקדמית תל אביב-יפו
קטגוריה:קריית מנחם: אישים
קטגוריה:ישראלים שנולדו ב-1982